Mildrid ble blind som åtteåring. Hun tok middelskoleeksamen i Mosjøen og artium ved Trondheim Katedralskole. Hun studerte filologi ved Universitetet i Oslo, hadde opphold i England, Tyskland og Frankrike, og avla – som den første blinde i Norge – filologisk embetseksamen i 1934. Deretter reiste hun til USA hvor hun videreutdannet seg i undervisning av blinde, ved studier og ved praksis på blindeskoler i New York og Massachusetts. Hun var lektor ved Huseby offentlige skole for blinde fra 1940 til hun ble pensjonist i 1968. Hennes særlige evner for språk fikk henne til å gå i gang med nye studier,og hun lærte seg spansk så hun blant annet kunne lese korrektur på blindeskriftutgaven av språkkurset i alderen 75–80 år.